आटा थाना क्षेत्र के ग्राम सिकरी रहमानपुर निवासी शिरोमणि सिंह (58) पुत्र रुप सिंह सोमवार को अपने साथी रमेश, राजेंद्र सिंह के साथ रमाबाईनगर के भोगनीपुर ईटा लेने गया था। वहां से वह किराए के ट्रैक्टर में ईटा लादकर वापस लौट रहा था। चालक तेज रफ्तार से ट्रैक्टर चला रहा था। दुपहर तकरीबन 3 बजे ट्रैक्टर जब कालपी कसबे के अमित पेट्रोल पंप के पास पहुंचा तो पेट्रोल लेकर एक बाइक सवार अचानक ट्रैक्टर के सामने आ गया।